Jean Varin

Para outros artigos de persoas co mesmo apelido, véxase a páxina de homónimos Varin

Jean Varin (ou Warin),Inscrito no nacemento como Varin, a partir de 1630 asinou todos os seus traballos e manuscritos como Warin (Vid.: Didier, J. (2004). Páxina 27). nado en Liexa o 6 de febreiro de 1607 e finado en París en 1672, foi un gravador de moedas e medallas e escultor francés, sétimo en ocupar o posto de gravador xeral de moedas de Francia.

 Traxectoria 

Aínda que algunhas fontes apuntan 1604 como ano do seu nacemento, os rexistros da Igrexa de Notre-Dame de Liexa confirman que naceu o 6 de febreiro de 1607, fillo de Jean Varin e de Catherine Hovius, unha familia procedente da localidade de Reims, na Champaña.Arquivos do Estado en Liexa. Rexistro dos nacementos da Igrexa de Notre-Dame Aux-Fonts en Liexa, con data 6 de febreiro de 1607. T17, microfilms YL 142 e 143, volumes 56 e 57: paroisse sainte Catherine, de parents Jean Varin et de Catherine Hovius, les témoins : Suscip : Andréa Maijbais et Anne Legally, femme à Guillaume Wijpar.Forrer, L. (1916). Páxina 361.Didier, J. (2004). Páxina 8.

O seu pai era gravador de moeda do príncipe-bispo de Liexa Fernando de Baviera.Didier, J. (2004). Páxinas 16-17.

Non se coñecen datos acerca da súa formación nin dos seus primeiros traballos, antes de se instalar en París en 1627. Catro anos despois casou con Jeanne Desjours, con quen tivo polo menos oito fillos, e en 1650 acadou a súa naturalización como cidadán francés.Forrer, L. (1916). Páxina 362.

Aínda que Varin era tamén escultor, en París comezou a coller máis sona como medallista. Coñécese que en 1629 era un dos encargados da prensa de muíño na Monnaie de Paris, cargo que dirixiu en solitario a partir de 1639 e desde o cal perfeccionou esta técnica de cuñaxe e toda a ferramenta asociada, o que acabou coa cuñaxe a martelo. En 1642 xa era un dos catro gravadores do obradoiro desta ceca no Louvre e ocupouse dos cuños dos escudos e os seus divisores co busto de Lois XIII, a raíz da reforma monetaria do seu ministro de Finanzas, Claude de Bullion. Finalmente, en 1646 foi designado para o posto de gravador xeral de moedas de Francia, logo da renuncia do seu antecesor, Jean Darmand.Forrer, L. (1916). Páxinas 362-363.Didier, J. (2004). Páxina 27.

miniatura|218x218px|Jean Varín amósalle unha moeda a Lois XIV neno. Óleo de F. Lamaire. Musée de la Monnaie, París.

En 1660 asumiu o posto de conselleiro, secretario do rei, intendente e ordenador dos edificios reais. O 18 de xaneiro de 1672 un decreto do Tribunal de Moedas nomeou a Varin único mestre da Monnaie de París:Didier, J. (2004). Páxinas 27-28.

As sinaturas de Jean Varin nas súas obras foron diversas; entre elas, as máis frecuentes foron I.WARIN; WARIN; VARIN; W; VV; WARIN F.; I. WARIN. e IOAN.WARIN.FECIT. Aínda que foi inscrito no nacemento co apelido Varin, a partir de 1630 asinou todos os seus traballos e manuscritos como Warin.Forrer, L. (1916). Páxina 363.

En 1664 ingresou na Academia Real de Pintura e de Escultura.Souchal, F. "Warin ou Varin Jean (1604-1672)". En Encyclopædia Universalis.

Voltaire deixou escrito acerca de Varin, na súa obra Le Siècle de Louis XIV:Voltaire (1751). Le Siècle de Louis XIV. Capítulo 33: "Suite des Arts". [Ligazón á edición de Garnier, 1878. Páxina 557]

 Galería de traballos 

 Notas 

 Véxase tamén 

 Bibliografía 
 Barre, A. (1867). Graveurs Généraux et particuliers des Monnaies de France, Contrôleurs Généraux des Effigies, Noms de quelques graveurs en Médailles de la Renaissance Française. Pillet Fils, París.
 Didier, J. (2004). Jean VARIN (1607-1672). Un liégeois au service des rois de France ou La représentation du pouvoir. Essai pour une nouvelle biographie". Cercle Numismatique Liégeois, Liexa.
 Félibien, A. (1688). "Dixième et dernier Entretien: J. Varin". En Entretiens sur les vies et sur les ouvrages des plus excellens peintres anciens et modernes. Cinquième partie.  París. Páxinas 155-158.
 Forrer, L. (1916). "Warin, Jean II". En Biographical Dictionary of Medallists. Vol VI. Spink & Son, Londres. Páxinas 361-372.
 Mazerolle, F. (1932). Jean Varin, conducteur de la monnaie du Moulin, tailleur général des monnaies, controleur général des poinçons et effigies : sa vie, sa famille, son oeuvre (1596-1672) . Bourgey J. Schemit, París.
 Perrault, Ch. (1700). "Jean Varin, conducteur et graveur général des Monnoyes de France". En Des hommes illustres qui ont paru en France pendant ce siècle, avec leurs portraits au naturel. Tomo II. Dezallier, París. Páxinas 85-86

 Outros artigos 
 Historia da medalla francesa
 Gravador xeral de moedas de Francia
 Monnaie de Paris

Categoría:Nados en Liexa
Categoría:Nados en 1607
Categoría:Finados en 1672
Categoría:Deseñadores de moeda
Categoría:Personalidades do gravado
Categoría:Escultores de Francia
Categoría:Escultores do século XVII